گووگڵ کیبۆرد

جیبۆرد یان گوگڵ کیبۆرد () نەرمامێرێکی تەختەکلیلی ئەلیکترۆنییە، کە لەلایەن گۆگڵ بۆ سیستمی ئەندرۆید و سیستمی ئای ئۆ ئێس دروست کراوە، یەکەم جار لە ئایاری ٢٠١٦دا بۆ سیستمی ئای ئۆ ئێس بەردەست کرا، و لە کانوونی یەکەمی ھەمان ساڵدا بۆ سیستمی ئەندرۆید بەردەست کرا. لە ئابی ٢٠١٨دا لە کۆگای گووگڵ پلەی ١ ملیار جار دابەزێندرا.https://www.androidpolice.com/2018/08/22/gboard-passes-one-billion-installs-play-store

 تایبەتمەندی 
گووگڵ کیبۆرد بەدواگەڕانی گووگڵ پێشان دەدات وەکوو: گەڕانی وێب و وەڵامی پێشبینیکەر. دەتوانی بەئاسانی جی ئای ئێف و ئیمۆجییت دەستت بکەوێت تەنیا بە نووسینی ناوی ئەو شتەی دەتەوێ، تایبەتمەندییەکی تری پێشنیارکردنی وشەی داھاتوو و ڕاستکردنەوەی وشەی ھەڵەیە، دەتوانی لەڕێگەی دەنگەوە ئەو وشەیەی دەتەوێ بیڵێی، ڕاستەخۆ دەنووسرێت. دەتوانی وەرگێڕ لەناو کیبۆردەکە بەکاربھێنی، بەدەستھێنان بەسەر پیتەکان دەتوانی ئەو وشەیە بنووسی کە مەبەستتە بۆ نموونە: (سڵاو) بە دەستھێنان بەسەر پیتی (س، ڵ، ا، و) ڕاستەوخۆ دەنووسرێت سڵاو.

 زمان 
سێ ساڵ لەمەوبەر کیبۆردەکەی گۆگڵ تەنیا بە ١٠٠ زمان بەردەستبوو، بەڵام لە ئێستادا بە زیاتر لە ٩٠٠ زمانی جیاواز بەردەستە وhttps://kitn.net/babat/40313  پشتگیری لە چوار شێوەزاری سەرەکی زمانی کوردیی باکوری (کورمانجی)، کوردیی ناوەندی (سۆرانی)، کوردیی باشوری (کەلھوڕی) لەگەڵ کوردیی زازاکی دەکات.

 پەراوێزەکان 

 سەرچاوەکان 

 بەستەرە دەرەکییەکان 



پۆل:نەرمامێرەکانی ئەندرۆید
پۆل:نەرمامێرەکانی گووگڵ
پۆل:نەرمامێرەکانی ٢٠١٦
پۆل:تەختەکلیلەکانی ئەندرۆید
پۆل:نەرمامێرەکانی ئای ئۆ ئێس